stanford-oval/wikipedia huggingface dataset:
คณะวิทยาศาสตร์และศิลปศาสตร์ มหาวิทยาลัยบูรพา
หลักสูตร > (6)ศิลปศาสตร์บัณฑิต (ศศ.บ.) สาขาวิชาภาษาอังกฤษเพื่อการสื่อสารทางธุรกิจ เก็บถาวร 2021-02-02 ที่ เวย์แบ็กแมชชีน > ความน่าสนใจและกิจกรรม

การศึกษาดูงานในสายงานต่างๆที่เกี่ยวข้อง เช่น สายการบิน โรงแรมระดับ5ดาว เป็นต้น
กิจกรรมจำลองการเป็นไกด์นำเที่ยวในรายวิชา English for Tourism Industry
การฝึกงานและฝึกสหกิจศึกษาต่างประเทศ
ส่งนิสิตเข้าร่วมโครงการ AUN and ASEAN+3 Educational Forum and Young Speakers’ Contest
โครงการแลกเปลี่ยนภาษาและวัฒธรรมกับ University of Malaya และ อีกหลายมหาวิทยาลัยในสาธารณรัฐประชาชนจีน
หมายเหตุ หมายเหตุ นิสิตสาขาวิชาภาษาอังกฤษเพื่อการสื่อสารทางธุรกิจ มีโอกาสเข้าร่วมโครงการสหกิจศึกษา (ปฏิบัติงานในสถานประกอบการ) เป็นเวลา 4 เดือน ในชั้นปีที่ 4 ถ้านิสิตผ่านการคัดเลือกให้ปฏิบัติงานจากสถานประกอบการ
คล็อด

| --- | --- |

นักพัฒนา: Anthropic
วันที่เปิดตัว: มีนาคม 2023; 1 ปีที่แล้ว (2023-03)
ประเภท:  แบบจำลองภาษาขนาดใหญ่  GPT  แบบจำลองรากฐาน 
สัญญาอนุญาต: จำกัดสิทธิ์
เว็บไซต์: claude.ai
คล็อด (Claude) เป็นปัญญาประดิษฐ์แบบรู้สร้างที่ใช้แบบจำลองภาษาขนาดใหญ่ ที่พัฒนาโดยบริษัท Anthropic เปิดตัวสู่สาธารณะเมื่อวันที่ 14 มีนาคม 2023
Claude 3 Opus เปิดตัวในเดือนมีนาคม 2024 ได้รับการบันทึกคะแนน IQ จากแบบทดสอบ Mensa IQ ไว้ได้ที่ 101 คะแนน
"เพื่อนร่วมงานที่เป็นมิตรและกระตือรือร้น" เป็นหนึ่งในแนวคิดของคล็อด
ชื่อ "คล็อด" นี้มีที่มาจากคล็อด แชนนอน ซึ่งเป็นหนึ่งในผู้บุกเบิกด้านปัญญาประดิษฐ์ที่สำคัญ
ภาพรวม

ในบรรดาบริษัทปัญญาประดิษฐ์หลายแห่ง บริษัท Anthropic ให้ความสำคัญเป็นพิเศษกับแนวทางที่มีจริยธรรม และเพื่อให้ปัญญาประดิษฐ์ของตนแยกแยะสิ่งถูกจากสิ่งที่ผิดและมีส่วนร่วมในการโต้ตอบที่เหมาะสม Anthropic ได้นำหลักการที่เรียกว่า "Constitution AI" มาใช้โดยติดตั้งไว้ภายในระบบ
หลักการของ Constitution AI อิงตาม ปฏิญญาสากลว่าด้วยสิทธิมนุษยชนของสหประชาชาติ และแนวปฏิบัติที่เสนอโดยบริษัทปัญญาประดิษฐ์อื่น ๆ เช่น DeepMind ของ Google และอิงตามหลักการเคารพชีวิต เสรีภาพ และความปลอดภัยส่วนบุคคล ตลอดจนเคารพสิ่งที่ไม่เหมาะสมและไร้ความรู้สึก และพฤติกรรมที่แสดงความเกลียดชังได้รับการออกแบบมาเพื่อหลีกเลี่ยงเนื้อหาที่ให้
ตัวแบบ > Claude (รุ่นแรก)

คล็อดรุ่นแรกวางจำหน่ายวันที่ 14 มีนาคม 2023 ได้รับการพัฒนาโดย Anthropic ให้เป็นผู้ช่วย AI ที่เป็นประโยชน์ ซื่อสัตย์ และไม่เป็นอันตราย
ตัวแบบ > Claude 2

เผยแพร่เมื่อวันที่ 11 กรกฎาคม 2023 มีการปรับปรุงประสิทธิภาพและความปลอดภัย และสามารถสร้างคำตอบที่ยาวขึ้นได้ นอกจากนี้ Claude 1.3 มีอัตราการตอบที่ถูกต้อง 73% สำหรับคำถามแบบปรนัยในการสอบเนติบัณฑิตของสหรัฐอเมริกา ในขณะที่ Claude 2 เพิ่มขึ้นเป็น 76.5% โดยอยู่ในอันดับ 10% แรกของการทดสอบการอ่านและการเขียนของ GRE การสอบเข้าวิทยาลัย
นอกจากนี้ เมื่อวันที่ 16 มกราคม 2024 LifePrompt ได้ทำการทดลองโดยให้ ปัญญาประดิษฐ์แบบรู้สร้าง 3 ตัว (GPT-4, Bard และ Claude 2) ทำแบบทดสอบทั่วไปในการเข้ามหาวิทยาลัยของญี่ปุ่น  GPT-4 ได้คะแนนรวม 66% ในขณะที่ Claude 2 มีคะแนนรวม 51% ซึ่งเกินคะแนนเฉลี่ยของผู้สอบใน วิชาการอ่าน ภาษาอังกฤษ ประวัติศาสตร์โลก และประวัติศาสตร์ญี่ปุ่น ส่วน Bard มีคะแนนรวม 43% ซึ่งต่ำกว่าคะแนนเฉลี่ย ผู้เข้าสอบทุกวิชา ยกเว้น การอ่านภาษาอังกฤษ และคะแนนรวม
ตัวแบบ > Claude 3

เผยแพร่เมื่อวันที่ 4 มีนาคม 2024 แบ่งเป็น 3 แบบจากบนลงล่างคือ Opus, Sonnet และ Haiku
แม็กซิม ลอต ผู้ผลิตรายการโทรทัศน์ ได้ทำแบบทดสอบ Mensa IQ ของนอร์เวย์ และได้คะแนน IQ อยู่ที่ 101 ทำให้ Claude 3 Opus เป็น AI ที่เปิดเผยต่อสาธารณะเป็นครั้งแรกที่มีไอคิวมากกว่า 100 ในการทดสอบโดยแม็กซิม ลอต อย่างไรก็ตาม งานวิจัยนี้ไม่ได้ตีพิมพ์โดยผู้เชี่ยวชาญ แต่เขียนในบล็อกผลิตรายการโทรทัศน์ที่ไม่ใช่ผู้เชี่ยวชาญ
| ตัวแบบ | คะแนน IQ | จำนวนคำตอบที่ถูกต้องโดยเฉลี่ยจากคำถาม 35 ข้อ | ความน่าจะเป็นที่จะชนะคำตอบแบบสุ่ม |
| --- | --- | --- | --- |
| Claude 3 Opus | 101 | 18.5 | 99.999999%+ |
| ChatGPT-4 | 85 | 13 | 99.9986% |
| Claude 2 | 82 | 12 | 99.9911% |
| Bing Copilot | 79 | 11 | 99.9314% |
| Gemini(normal) | 77.5 | 10.5 | 99.8212% |
| Gemini Advanced | 76 | 10 | 99.5894% |
| Grok | 68.5 | 7.5 | 87.9402% |
| Llama-2(Meta) | 67 | 7 | 80.3278% |
| Claude | 64 | 6 | 56.3155% |
| ChatGPT-3.5 | 64 | 6 | 56.3155% |
| Grok Fun | 64 | 6 | 56.3155% |
| คำตอบแบบสุ่ม | 63.5 | 5.8333 | 50% |
ตัวแบบ > Claude 3.5

เมื่อวันที่ 21 มิถุนายน 2024 มีการประกาศเปิดตัว Claude 3.5 Sonnet รุ่นระดับกลาง Opus รุ่นระดับสูงกว่าและรุ่นระดับล่าง Haiku ก็จะออกวางจำหน่ายในภายหลังเช่นกัน รุ่นนี้ทำงานเร็วเป็นสองเท่าของ Claude 3 Opus ซึ่งเป็นรุ่นสูงสุดของ Claude 3 และคะแนนมาตรฐานยังสูงกว่า Claude 3 Opus แม้ว่าจะเป็นรุ่นระดับกลางก็ตาม
นักพัฒนา Anthropic อ้างว่า Claude 3.5 Sonnet มีประสิทธิภาพเหนือกว่า GPT-4o และ Gemini 1.5 Pro ในแง่ของคะแนนมาตรฐานเฉลี่ย
กรณีการใช้งาน > Slack

เมื่อวันที่ 30 มีนาคม 2023 Anthropic ได้ประกาศเปิดตัวแอป Slack ของคล็อด โดยคล็อดได้รับการแนะนำว่าเป็น "เพื่อนร่วมงานที่เป็นมิตรและทำงานหนัก" ซึ่งสามารถทำหน้าที่เป็น "เพื่อนร่วมทีมเสมือน" ให้กับบริษัทต่าง ๆ เพื่อปรับปรุงประสิทธิภาพการทำงานและช่วยเหลือในการสื่อสาร
กรณีการใช้งาน > Zoom

เมื่อวันที่ 16 พฤษภาคม 2023 ทาง Zoom ได้ประกาศความร่วมมือเชิงกลยุทธ์กับ Anthropic ซึ่งจะรวมแชทบอทของคล็อดไว้ในผลิตภัณฑ์ของบริษัท และในขณะเดียวกันก็มีการลงทุนให้ Anthropic ผ่าน Zoom Ventures คล็อดสามารถรับหน้าที่บริการลูกค้าหรือฝ่ายขาย แยกวิเคราะห์เอกสารและตอบคำถาม ทำการค้นหา ฝึกสอน ช่วยตอบอีเมล และแม้กระทั่งจัดลำดับความสำคัญของงานที่สำคัญหลายอย่าง เช่น การแนบข้อมูล เป็นต้น ถูกใช้เพื่อปรับปรุงการบริการลูกค้า ขณะเดียวกันก็ยังหาทางนำฟังก์ชันปัญญาประดิษฐ์แบบรู้สร้างเข้ามาใช้มากขึ้น
คงคา

คงคา โดยทั่วไปในภาษาไทยเป็นคำไวพจน์หมายถึง น้ำ และอาจหมายถึง
(บน) เทวรูปพระแม่คงคา เทพีแห่งแม่น้ำคงคาในศาสนาฮินดู (ล่าง) เจ้าพ่อคงคา ในศาสนาเต๋าและศาสนาชาวบ้านจีน เทวรูป ณ วัดหลงซาน กรุงไทเป ไต้หวัน
แม่น้ำคงคา แม่น้ำสายสำคัญในประเทศอินเดีย
สระคงคา หนึ่งในสระศักดิ์สิทธิ์ทั้งสี่สำหรับใช้ในพิธีกรรมต่างๆของศาสนาฮินดูในประเทศไทยและศาสนาพื้นเมืองเดิมของไทยรวมถึงพิธีราชาภิเษก โดยบางครั้งกร่อนลงเหลือแต่คำว่า สระคา
พระแม่คงคา เทพีแห่งแม่น้ำคงคาในศาสนาฮินดู
จุ้ยบ้วยเนี้ย เทพนารีในศาสนาเต๋าและศาสนาชาวบ้านจีน ซึ่งมักแปลคำศัทพ์เป็นภาษาไทยว่า เจ้าแม่คงคา หรือ พระแม่คงคา
จุ้ยบ้อเนี่ยเนี้ย เทพนารีในศาสนาเต๋าและศาสนาชาวบ้านจีน ซึ่งมักแปลคำศัทพ์เป็นภาษาไทยว่า เจ้าแม่คงคา หรือ พระแม่คงคา
เทพธิดาแม่น้ำลั่ว เทพนารีในศาสนาเต๋าและศาสนาชาวบ้านจีน บางที่แปลคำศัทพ์เป็นภาษาไทยว่า เจ้าแม่คงคา หรือ พระแม่คงคา
ฉุ่ยเซียนจุนหวัง เทพบุรุษในศาสนาเต๋าและศาสนาชาวบ้านจีน มักแปลคำศัทพ์เป็นภาษาไทยว่า เจ้าพ่อคงคา หรือ พระคงคาเทวราช
สุยเต๋อเซียนจุน เทพบุรุษในศาสนาเต๋าและศาสนาชาวบ้านจีน มักแปลคำศัทพ์เป็นภาษาไทยว่า เจ้าพ่อคงคา หรือ พระคงคาเทวราช
สุยกวนไต่เต่ เทพบุรุษในศาสนาเต๋าและศาสนาชาวบ้านจีน มักแปลคำศัทพ์เป็นภาษาไทยว่า เจ้าพ่อคงคา หรือ พระคงคาเทวราช
ฮ้อแป๊ะ เทพบุรุษในศาสนาเต๋าและศาสนาชาวบ้านจีน มักแปลคำศัทพ์เป็นภาษาไทยว่า เจ้าปู่คงคา
พระยาคงคา เจ้าเมืองกระบี่
หวายคงคา หรือต้นคงคา
จักรกลสาวใส ใจวัยทีน

| จักรกลสาวใส ใจวัยทีน |
| --- | --- |
เรียงจากซ้ายไปขวา ทัก เจนนี่ แบรด
ประเภท: การ์ตูนทีวีแอนิเมชัน
สร้างโดย: Rob Renzetti
เสียงของ: Janice Kawaye Chad Doreck Audrey Wasilewski Quinton Flynn Moira Quirk Candi Milo Cree Summer 
ประเทศแหล่งกำเนิด: สหรัฐ
จำนวนตอน: ตอนปกติ 38 ตอน ตอนพิเศษ 1 ตอน
การผลิต
ความยาวตอน: ตอนประมาณ 22 นาที ต่อ 1 ตอน แต่ละตอนแบ่งเป็นตอนย่อย ตอนละประมาณ 11 นาที
ออกอากาศ
เครือข่าย: Nickelodeon
ออกอากาศ: 1 สิงหาคม ค.ศ. 2003 (2003-08-01) – 2 พฤษภาคม ค.ศ. 2009 (2009-05-02)
จักรกลสาวใส ใจวัยทีน (อังกฤษ: My life as a Teenage Robot) เป็นผลงานที่สร้างสรรค์โดย Rob Renzetti  ได้ถูกฉายทางช่อง  Nickelodeon  โดยแบ่งเป็นตอน ตอนละประมาณ 22 นาที แต่ละตอนยังมีย่อยอีก 2 ตอน ตอนละประมาณ 11 นาที  เป็นเรื่องราวของหุ่นยนต์สาวที่ชื่อ “เจนนี่ (Jenny) ” เป็นตัวเดินเรื่อง เป็นเรื่องที่ได้รับความนิยมเรื่องหนึ่งในฝั่งอเมริกา และทั่วโลกที่ออกฉาย
เนื้อเรื่อง

เจนนี่ (Jenny) หรือ XJ-9 เป็นหุ่นยนต์ที่ ดร.เวกแมน (Dr. Wakeman) สร้างขึ้น  เธอมีหน้าที่ปกป้องโลกจากอันตราย และ คอยต่อสู้กับเหล่าร้ายต่างๆ  เธอไม่เคยมีเพื่อนที่เป็นมนุษย์เลย จนกระทั่งเธอได้รู้จักกับแบรด (Brad) และ ทัก (Tuck) และได้คบเป็นเพื่อนกัน  จากนั้นชีวิตของเธอก็เปลี่ยนไป และนี่คือจุดเริ่มต้นของเรื่องทั้งหมด ไม่ว่าจะเป็น เรื่องราวการต่อสู้ของเจนนี่  ความสัมพันธ์ระหว่างเพื่อน  รวมถึงเรื่องความรักด้วย
ตัวละคร

บทความหลัก: ตัวละครในจักรกลสาวใส ใจวัยทีน
ตัวละคร > ตัวละครหลัก

เจนนี เวกแมน (XJ-9)
แบรด คาร์บังเคิล
ทัก คาร์บังเคิล
นอรา เวกแมน
ตัวละคร > ตัวละครอื่น ๆ

| 0 | 1 | 2 |
| --- | --- | --- |
|  เชลดอน ลี  เวกซัส  บริท และ ทิฟฟ์ ครัสต์  พี่น้องของเจนนี่ (XJ-1 ถึง 8)  ดอน พรีมา  ดร.มอกก์  ดร.โลคัส  เมโลดี้  สไมตัส  ซิลเวอร์เชลล์ |  ลาดิเมียร์ (มร.สครัฟเฟิลส์)  แครกคัส  The Space Bikers  (เลตต้า,ออก้า,แทมมี่,เลนนี่,สลัดจ์)  The Teen Team  (โอไรออน, สควิช, มิตตี้)  เวกก้า  แจ๊ก  Killgore (Kilroy) |  Armagedroid  เคนนี (Y-K9)  เชลล์  แดรบ  ทัฟฟ์  วิสเทเรีย เวกแมน (พี่น้องของ นอรา เวกแมน)  เกล็น เวกแมน (ลูกพี่ลูกน้องของ เจนนี่)   |
ทีมงาน > ผู้กำกับ

| 0 | 1 | 2 |
| --- | --- | --- |
|  Robert Alvarez  Randy Myers  Chris Sauve |  Rob Renzetti  Tim Walker |    |
ทีมงาน > ผู้นำเดินงานสร้าง

Fred Seibert
Rob Renzetti
ทีมงาน > ผู้สร้าง

Debby Hindman
ทีมงาน > นักวาด

Michael Bell
Zeke Kamm
ทีมงาน > ทีมพากย์

| --- | --- |
 Janice Kawaye - เจนนี่, แทมมี่, XJ-1  Chad Doreck -  แบรด  Audrey Wasilewski -  ทั๊ก, XJ-7, XJ-8, มิสตี้  Candi Milo -  ดร.เวกแมน, XJ-6, ออก้า  Quinton Flynn -  ดอน, เชลดอน  Moira Quirk -  บริท  Cree Summer -  ทิฟฟ์:  Kath Soucie -  XJ-2, XJ-4, XJ-5  Steven Blum -  สไมตัส, สควิช  Jim Ward -  แครกคัส  เกรย์ ดีไลล์ -  เลตต้า, เลนนี่  Thora Birch -  เวกก้า  Phil LaMarr -  โอไรออน  Eartha Kitt -  เวกซัส
รายชื่อตอน

| 0 | 1 | 2 |
| --- | --- | --- |
|  Season 1: พ.ศ. 2546-2547 ตอนที่ 1 It Came from Next Door  Pest Control  ตอนที่ 2 Raggedy Android  Class Action  ตอนที่ 3 Attack of the 5 1/2 Ft. Geek  Doom With a View  ตอนที่ 4 Ear No Evil  Unlicensed Flying Object  ตอนที่ 5 Party Machine  Speak No Evil  ตอนที่ 6 See No Evil  The Great Unwashed  ตอนที่ 7 Return of the Raggedy Android  The Boy Who Cried Robot  ตอนที่ 8 Sibling Tsunami  I Was a Preschool Dropout  ตอนที่ 9 Hostile Makeover  Grid Iron Glory  ตอนที่ 10 Dressed To Kill  Shell Game  ตอนที่ 11 Daydream Believer  This Time With Feeling  ตอนที่ 12 Saved by the Shell  Tradeshow Showdown  ตอนที่ 13 The Wonderful World of Wizzly  Call Hating |  Season 2: พ.ศ. 2547-2549 ตอนที่ 14 A Robot For All Seasons  ตอนที่ 15 Future Shock  Humiliation 101  ตอนที่ 16 Last Action Zero  Mind Over Matter  ตอนที่ 17 Love 'Em or Leash 'Em  Teen Team Time  ตอนที่ 18 Sister Sledgehammer  Pajama Party Prankapalooza  ตอนที่ 19 Dancing With My Shell  Around the World in Eighty Pieces  ตอนที่ 20 Armagedroid  Killgore  ตอนที่ 21 A Pain In My Sidekick  Crash Pad Crash  ตอนที่ 22 Victim of Fashion  ตอนที่ 23 Designing Women  Robot Riot  ตอนที่ 24 Bradventure  Mama Drama  ตอนที่ 25 Toying With Jenny  Teenage Mutant Ninja Troubles  ตอนที่ 26 Teen Idol  Good Old Sheldon  ตอนพิเศษ Escape from Cluster Prime |  Season 3: พ.ศ. 2549-2550 ตอนที่ 27 Weapons of Mass Distraction  There's No Place Like Home School  ตอนที่ 28 No Harmony with Melody  Tuckered Out  ตอนที่ 29 Stage Fright  Never Say Uncle  ตอนที่ 30 A Spoonful of Mayhem  Enclosure of Doom  ตอนที่ 31 Girl of Steal  Mist Opportunities  ตอนที่ 32 The Legion of Evil  The Price of Love  ตอนที่ 33 Infectious Personality  Trash Talk  ตอนที่ 34 Agent Double-O Sheldon  Indes-Tuck-tible  ตอนที่ 35 Puppet Bride  Historionics  ตอนที่ 36 Ball and Chain  Labor Day  ตอนที่ 37 Voyage to the Planet of the Bikers  Queen Bee  ตอนที่ 38 Samurai Vac  Turncoats   |
แหล่งข้อมูลอื่น

จักรกลสาวใส ใจวัยทีน ที่อินเทอร์เน็ตมูวีเดตาเบส
จักรกลสาวใส ใจวัยทีน ที่ ทีวีดอตคอม
Dr. Toon: Nuts and Bolts with Rob Renzetti เก็บถาวร 2013-10-29 ที่ เวย์แบ็กแมชชีน
The Teenage Roblog
MLaaTr at Frederator Studios เก็บถาวร 2010-08-25 ที่ เวย์แบ็กแมชชีน
Unofficial Russian Fansite
Second Unofficial Russian Fansite เก็บถาวร 2010-06-01 ที่ เวย์แบ็กแมชชีน
เชน เทือกสุบรรณ

| เชน เทือกสุบรรณม> ป.ช., ม.ว.ม. |
| --- | --- |
เชน ใน พ.ศ. 2555
ข้อมูลส่วนบุคคล
เกิด: 20 กันยายน พ.ศ. 2496 (71 ปี)
พรรคการเมือง: ประชาธิปัตย์ (2544–2561) รวมพลัง (2561–ปัจจุบัน)
คู่สมรส: พรรณี เทือกสุบรรณ

เชน เทือกสุบรรณ อดีตสมาชิกสภาผู้แทนราษฎรจังหวัดสุราษฎร์ธานี พรรคประชาธิปัตย์ และอดีตประธานคณะกรรมาธิการกิจการองค์กรตามรัฐธรรมนูญ รัฐวิสาหกิจ องค์การมหาชน และกองทุน สภาผู้แทนราษฎร
ประวัติ

เชน เทือกสุบรรณ เกิดเมื่อวันที่ 20 กันยายน พ.ศ. 2496 เป็นบุตรของจรัส เทือกสุบรรณ กับละม้าย เทือกสุบรรณ มีพี่น้อง 7 คน ได้แก่ สุเทพ ศิริรัตน์ รัชนี (ฝาแฝด) เชน จิราภรณ์ ธานี และกิ่งกาญจน์
สมรส กับพรรณี เทือกสุบรรณ (สกุลเดิม นิยมธรรม) มีบุตร 1 คน คือ แชน เทือกสุบรรณ
นายเชน จบการศึกษาชั้นประถมศึกษา จากโรงเรียนพิษณุเวช จังหวัดสุราษฎร์ธานี ระดับมัธยมศึกษาตอนต้น จากโรงเรียนสุวรรณารามวิทยาคม ระดับมัธยมศึกษาตอนปลาย จากโรงเรียนสามเสนวิทยาลัย จากนั้นได้เข้าศึกษาจนสำเร็จการศึกษาปริญญาตรี ศิลปศาสตรบัณฑิต (รัฐศาสตร์) จากมหาวิทยาลัยรามคำแหง และปริญญาโท พัฒนบริหารศาสตรมหาบัณฑิต (รัฐประศาสนศาสตร์) จากสถาบันบัณฑิตพัฒนบริหารศาสตร์ (นิด้า)
นอกจากนั้น นายเชน ได้ผ่านการศึกษาอบรมหลักสูตรประกาศนียบัตรชั้นสูง สาขาการเมืองการปกครองในระบอบประชาธิปไตย สำหรับนักบริหารระดับสูง สถาบันพระปกเกล้า และปริญญาบัตรป้องกันราชอาณาจักรภาครัฐ เอกชนและ การเมือง จากวิทยาลัยป้องกันราชอาณาจักร
ประวัติการทำงาน

นายเชน เทือกสุบรรณ เริ่มเข้าสู่งานการเมืองโดยการเป็นสมาชิกสภาผู้แทนราษฎร จังหวัดสุราษฎร์ธานี ในการเลือกตั้ง พ.ศ. 2544 พ.ศ. 2548 พ.ศ. 2550 พ.ศ. 2554 และได้รับแต่งตั้งเป็นประธานคณะกรรมาธิการกิจการองค์กรตามรัฐธรรมนูญ รัฐวิสาหกิจ องค์การมหาชน และกองทุน สภาผู้แทนราษฎร
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
กรณีอื้อฉาว

2556 นายเชน ได้ก่อเหตุทุ่มเก้าอี้ในสภา เนื่องจากมีการโต้แย้งในสภากับ ส.ส.พรรคเพื่อไทย
แหล่งข้อมูลอื่น

รัฐสภาไทย
ธิดา ถาวรเศรษฐ

| ผู้ช่วยศาสตราจารย์ เภสัชกรหญิงธิดา ถาวรเศรษฐ> ข้อมูลส่วนบุคคล |
| --- | --- |
เกิด: 25 มกราคม พ.ศ. 2487 (80 ปี) อำเภอเมืองสุราษฎร์ธานี จังหวัดสุราษฎร์ธานี
คู่สมรส: เหวง โตจิราการ
บุตร: 2

ผู้ช่วยศาสตราจารย์ เภสัชกรหญิง ธิดา ถาวรเศรษฐ หรือ  ธิดา โตจิราการ (เกิด 25 มกราคม พ.ศ. 2487) เป็นนักวิชาการชาวไทย มีชื่อเสียงจากบทบาทรักษาการประธานแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน (นปช.) สืบจากวีระ มุสิกพงศ์ ในช่วงปลายปี พ.ศ. 2553
ปัจจุบันเป็น เลขาธิการกรรมการคณะประชาชนทวงความยุติธรรม 2553
ประวัติ

ธิดา ถาวรเศรษฐ เกิดเมื่อวันที่ 25 มกราคม พ.ศ. 2487 ที่ตำบลคลองน้อย อำเภอเมือง จังหวัดสุราษฎร์ธานี เป็นลูกสาวคนโตของนายบัญชา (เฮ้ง) ถาวรเศรษฐ กับนางยิหวา สุทธิสุวรรณ ซึ่งเป็นชาวไทยเชื้อสายจีน โดยมีภูมิลำเนาอยู่ที่อำเภอเมือง จังหวัดสุราษฎร์ธานี
ธิดา ถาวรเศรษฐได้ศึกษาในระดับมัธยมศึกษาตอนปลายที่ โรงเรียนสาธิตมหาวิทยาลัยศรีนครินทรวิโรฒ ประสานมิตร จบปริญญาเภสัชศาสตร์บัณฑิต มหาวิทยาลัยมหิดล และปริญญาโทด้านจุลชีววิทยา มหาวิทยาลัยมหิดล เริ่มรับราชการเป็นอาจารย์ที่มหาวิทยาลัยเชียงใหม่ ต่อมาจึงได้ย้ายมาสอนที่ภาควิชาจุลชีววิทยา คณะเภสัชศาสตร์ มหาวิทยาลัยมหิดล จนได้รับตำแหน่งผู้ช่วยศาสตราจารย์
เคยเป็นหนึ่งในแนวร่วมในเหตุการณ์ 14 ตุลา และเหตุการณ์ 6 ตุลา และภายหลังเหตุการณ์ 6 ตุลาคม พ.ศ.​ 2519 เคยเข้าร่วมกับ พรรคคอมมิวนิสต์แห่งประเทศไทย โดยใช้นามว่า "สหายปูน" และเป็นอดีตกรรมการกลางสำรองและอดีตกรรมการกลางของพรรคคอมมิวนิสต์แห่งประเทศไทยในช่วงสมัชชาที่ 4
ต่อมา หลังจากออกจากพรรคคอมมิวนิสต์แห่งประเทศไทยได้กลับมารับราชการที่คณะเภสัชศาสตร์ มหาวิทยาลัยมหิดล  ต่อมาสมรสกับนายแพทย์ เหวง โตจิราการ สมาชิกสภาผู้แทนราษฎร แบบบัญชีรายชื่อ พรรคเพื่อไทย มีบุตร 2 คน คือ นางสาวมัชฌิมา โตจิราการ และนายแพทย์สลักธรรม โตจิราการ
บทบาทการเมือง

ในช่วงปลายปี พ.ศ. 2553 ขณะที่แกนนำ นปช. ถูกจับกุมตัวและถูกคุมขังอยู่ในเรือนจำ ทำให้ ธิดา ถาวรเศรษฐ จึงได้รับการคัดเลือกให้เข้ามาทำหน้าที่รักษาการประธาน นปช. เพื่อทำหน้าที่ประสานงานในช่วงดังกล่าว
ธิดา ถาวรเศรษฐ ให้สัมภาษณ์กับหนังสือพิมพ์ประชาชาติธุรกิจ  ว่าเป้าหมายและเจตนารมณ์ ในการเคลื่อนไหวของคนเสื้อแดงในขณะนี้ ยังอยู่ใน 3 รูปแบบ คือ ต่อต้านรัฐประหาร คัดค้านสงคราม ทวงความยุติธรรม ฉะนั้น ด้านหลักของการเคลื่อนไหว จึงเน้นปัญหาความยุติธรรม เพราะสถานการณ์รัฐประหารก็ยังดำรงอยู่ และพวกจารีตนิยมก็ยังอยากได้สงคราม เราจึงคัดค้าน
"ความยุติธรรมไม่ใช่แค่ เรื่องคนที่ถูกจับกุมคุมขัง แต่เป็นความยุติธรรมที่จะต้องรับผิดชอบคนที่ตายไป รัฐบาลยังไม่หาคนผิดมาลงโทษ ไม่มีทั้งความรับผิดชอบทางการเมือง และทางกฎหมาย" เพราะฉะนั้นนี่เป็นภาระหน้าที่ของคนเสื้อแดงซึ่งแน่นอนเรา เรียกร้องประชาธิปไตย เราเห็นด้วยที่จะมีการยุบสภา แต่ปัญหาที่คนเสื้อแดงถูกกระทำ ก็เป็นเรื่องที่คนเสื้อแดงต้องต่อสู้ เพราะแสดงให้เห็นว่าคุณปฏิบัติต่อคนไม่เท่าเทียมกัน
ส่วน พ.ต.ท. ทักษิณ ชินวัตร เขาเป็นแนวร่วมคนหนึ่ง อย่าลืมว่าเราเป็นองค์กรแนวร่วม ชื่อเต็ม แนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน ในนี้มีองค์ประกอบ 60-70% ที่รักคุณทักษิณมาก ส่วนที่เหลือคือเฉย ๆ แต่ไม่ถึงกับเกลียด และอาจจะมีคนที่อยากอยู่ห่าง ๆ อีกจำนวนหนึ่ง แต่เราเป็นองค์กรแนวร่วม เราต้องยอมรับความเป็นจริงว่า ความรักคุณทักษิณมันมีเหตุผลของมัน เพราะเขารักตัวเขา รักผลประโยชน์ของเขา เขาหวังว่าคุณทักษิณจะเป็นนายกฯ ที่ตอบสนองผลประโยชน์ของเขา ฉะนั้น คนเหล่านี้มี loyalty มีความจงรักภักดี แม้ผ่านไปหลายปีแต่เขายังรู้สึกได้ดี เพราะคนไทยเป็นคนซื่อตรง คนเหล่านี้ยังมีความรักคุณทักษิณ แม้เขารู้ว่าความหวังที่คุณทักษิณจะกลับมามันรางเลือน แต่นี่เป็นนิสัยที่ไม่หักหลังคน ฉะนั้น เมื่อเรามองอย่างนี้ในแนวร่วม เราจึงจำเป็นให้คุณทักษิณอยู่ในฐานะที่มีบทบาทพอสมควร พูดง่ายๆ คือเป็นผู้ถือหุ้นใหญ่คนหนึ่งในแนวร่วมนี้
ด้านการต่อต้านรัฐประหาร อันนี้ก็ชัดเจน ตามหลักสากลในประเทศประชาธิปไตยทั่วโลก ต้องเริ่มจากการยอมรับและเคารพในสิทธิ ของบุคคล "หนึ่งคน หนึ่งสิทธิ" ทุกคนมีสิทธิในการเลือกบุคคลที่เขาชอบ เข้ามาเป็นตัวแทนของเขาเท่าๆ กัน ไม่มีใครเป็นอภิสิทธิชน และหากนั่นเป็นเสียงส่วนใหญ่ ทุกคนต้องเคารพ และขอยืนยันว่าการนำกำลังทหาร รถถัง และอาวุธสงครามออกมาทำรัฐประหาร โดยข้ออ้างต่างๆ นานา ไม่ได้ทำให้ชาติบ้านเมืองเดินต่อไปข้างหน้าได้ มีแต่ฉุดรั้งให้ตกต่ำลง รัฐประหาร ปี 2549 มีเหตุผลที่อ้างมา 4 ข้อ ถามว่าวันนี้ ข้ออ้างดังกล่าวได้รับการแก้ไข การแตกแยกในสังคม ทุจริต-คอรับชั่น แทรกแซงอำนาจองค์กรอิสระ และหมิ่นเหม่ต่อการหมิ่นสถาบัน มีข้อใหนดีขึ้นหรือไม่ ไม่เลย มีแต่แย่ลง ตกต่ำลง
คณะแพทยศาสตร์ มหาวิทยาลัยมหาสารคาม

| --- | --- |
Faculty of Medicine,   Mahasarakham University

ชื่อย่อ: พ. / MED
คติพจน์: ผู้มีปัญญา พึงเป็นอยู่เพื่อสุขภาพมหาชน
สถาปนา: โครงการจัดตั้งคณะแพทยศาสตร์ 21 ธันวาคม พ.ศ. 2540 (27 ปี)  ก่อตั้งคณะแพทยศาสตร์ 21 พฤศจิกายน พ.ศ. 2546 (21 ปี)
สังกัดการศึกษา: มหาวิทยาลัยมหาสารคาม
คณบดี: ผู้ช่วยศาสตราจารย์ นายแพทย์ เทพลักษ์ ศิริธนะวุฒิชัย
ที่อยู่: คณะแพทยศาสตร์ เลขที่ 79/99 ตำบลตลาด อำเภอเมืองมหาสารคาม จังหวัดมหาสารคาม 44000
วารสาร: วารสารมหาสารคามเวชสาร
สี:   สีเขียว
มาสคอต: คทาคาดูเซียส
สถานปฏิบัติ: โรงพยาบาลสุทธาเวช
เว็บไซต์: https://med.msu.ac.th/web/

คณะแพทยศาสตร์ มหาวิทยาลัยมหาสารคาม (อังกฤษ : Faculty of Medicine, Mahasarakham University) เป็นหน่วยงานระดับคณะวิชาลำดับที่ 15 ของมหาวิทยาลัยมหาสารคาม ก่อตั้งขึ้นเมื่อวันที่ 21 พฤศจิกายน 2546 เป็นโรงเรียนแพทย์แห่งที่ 3 ของภาคตะวันออกเฉียงเหนือที่ได้รับจัดตั้ง และเป็นโรงเรียนแพทย์แห่งที่ 2 ของภาคตะวันออกเฉียงเหนือที่ได้รับการรับรองหลักสูตรจากแพทยสภาถัดจากมหาวิทยาลัยขอนแก่น โดยมีพันธกิจในการผลิตบัณฑิตที่มีคุณภาพ คุณธรรม เป็นสากล สร้างสรรค์งานวิจัยมาตรฐานสากล เพื่อชี้นำด้านสุขภาพ ให้บริการสุขภาพที่ได้มาตรฐานระดับสากล
ที่ตั้งของคณะแพทยศาสตร์ มหาวิทยาลัยมหาสารคาม อยู่ในเขตพื้นที่ในเมือง (Downtown Campus) พื้นที่เดียวกับโรงพยาบาลสุทธาเวช  (โรงพยาบาลมหาวิทยาลัยระดับตติยภูมิขั้นสูง Super Tertiary Care) คณะศึกษาศาสตร์ และคณะสัตวแพทยศาสตร์ เป็นพื้นที่ใจกลางเขตธุรกิจและการเงินของจังหวัดมหาสารคาม ด้านหน้าติดกับถนนนครสวรรค์ สามารถเดินทางมาถึงได้โดย รถยนต์ส่วนตัว และรถโดยสารประจำทาง
ประวัติ > การก่อตั้งคณะแพทยศาสตร์

คณะแพทยศาสตร์ มหาวิทยาลัยมหาสารคามได้รับการสนับสนุนให้ก่อตั้งในสมัยของอธิการบดี ศาสตราจารย์(พิเศษ) เภสัชกร ดร.ภาวิช ทองโรจน์ โดยทาบทาม ศาสตราจารย์ นายแพทย์สมพร โพธินาม เป็นประธานในการริเริ่มโครงการจัดตั้งคณะแพทยศาสตร์ มหาวิทยาลัยมหาสารคาม ปี 2540 ในสังกัดคณะวิทยาศาสตร์ ซึ่งมีแนวคิดให้คณะแพทยศาสตร์ มหาวิทยาลัยมหาสารคามเป็นสถาบันที่เป็นเลิศทางวิชาการด้านเวชศาสตร์ครอบครัว ผลิตบัณฑิตและแพทย์เฉพาะทางด้านเวชศาสตร์ครอบครัวและชุมชนที่มีคุณภาพ ประกอบด้วยคุณธรรมและจริยธรรม สร้างงานวิจัยที่มีคุณค่า เป็นแหล่งอ้างอิงทางวิชาการของท้องถิ่น ประเทศชาติ และนานาชาติและยุทธศาสตร์ที่จะทำให้เกิดผลสำเร็จตามวัตถุประสงค์ การดำเนินงานในระยะแรกเป็นการเตรียมความพร้อมด้านอาจารย์ ด้วยการคัดเลือกบุคคลเข้ารับทุนศึกษาต่อในระดับ ปริญญาโทและเอก
หลังจากเตรียมความพร้อมทั้งด้านบุคลากรและหลักสูตร คณะแพทยศาสตร์ มหาวิทยาลัยมหาสารคาม จึงได้รับการจัดตั้งเป็นหน่วยงานภายในมหาวิทยาลัย ตามมติที่ประชุมสภามหาวิทยาลัย ครั้งที่ 10/2546 เมื่อวันที่ 21 พฤศจิกายน 2546 และสภามหาวิทยาลัยมหาสารคาม ได้วางระเบียบมหาวิทยาลัยมหาสารคาม ว่าด้วยคณะแพทยศาสตร์ ในการประชุมครั้งที่ 8/2547 โดยดำเนินการในรูปแบบหน่วยงานนอกระบบราชการที่เน้นความคล่องตัวมีประสิทธิภาพและพึ่งตนเองมากที่สุด ในระยะเริ่มดำเนินงานสำนักงานตั้งอยู่ ณ อาคารวิทยาศาสตร์ชีวภาพ คณะวิทยาศาสตร์ห้อง 305 ชั้น 3 วิทยาเขตขามเรียง (ม.ใหม่) คณะแพทยศาสตร์ได้รับโอนหลักสูตรวิทยาศาสตรบัณฑิต สาขาวิชาการแพทย์แผนไทยประยุกต์ จากคณะเภสัชศาสตร์และวิทยาศาสตร์สุขภาพเข้ามาสังกัดในคณะแพทยศาสตร์ เมื่อวันที่ 15 มกราคม 2547 โดยนิสิต 84 คน จำนวน 2 รุ่น และได้เปิดรับนิสิตในหลักสูตรแพทยศาสตรบัณฑิต (6 ปี) หลักสูตรใหม่ พ.ศ. 2549 ซึ่งได้การรับรองจากแพทยสภา เมื่อวันที่ 19 มีนาคม 2549 และได้รับความเห็นชอบจากที่ประชุมสภามหาวิทยาลัย ครั้งที่ 5 / 2549 เมื่อวันที่ 26 พฤษภาคม 2549 เป็นรุ่นแรก ต่อมาในเดือนพฤศจิกายน 2548 ได้ย้ายคณะแพทยศาสตร์มาดำเนินงาน ณ เขตพื้นที่ในเมือง ที่ตั้ง 269 ถนนนครสวรรค์ ตำบลตลาด อำเภอเมือง จังหวัดมหาสารคาม (เขตพื้นที่ในเมือง แบ่งเป็น 2 ฝั่งคือ ฝั่งวิทยาลัยวิชาการศึกษาเดิม ประกอบด้วย คณะแพทยศาสตร์ ศึกษาศาสตร์ สัตวแพทยศาสตร์และโรงพยาบาลสุทธาเวช และฝั่งวิทยาลัยคณาสวัสดิ์เดิม ประกอบด้วย คณะการท่องเที่ยวและการโรงแรม และโรงเรียนสาธิตฝ่ายประถม โดยมีคลองคะคางเป็นเส้นแบ่งเขต)
ปัจจุบันคณะแพทยศาสตร์ เป็นหน่วยงานนอกระบบราชการในกำกับของมหาวิทยาลัยมหาสารคาม แบ่งการบริหารงานออกเป็นสำนักงานเลขานุการคณะแพทยศาสตร์และงานบริการวิชาการคณะแพทยศาสตร์ ดำเนินการจัดการเรียนการสอน 5 หลักสูตร 7 สาขาวิชา คือ หลักสูตรแพทยศาสตรบัณฑิต (6 ปี) หลักสูตรแพทย์แผนไทยประยุกต์บัณฑิต หลักสูตรวิทยาศาสตรบัณฑิต สาขาวิชาฉุกเฉินการแพทย์ หลักสูตรวิทยาศาสตร์มหาบัณฑิตสาขาวิชาวิทยาศาสตร์สุขภาพ สาขาวิชานวัตกรรมสุขภาพเขตร้อน (นานาชาติ) และหลักสูตรปรัชญาดุษฎีบัณฑิต สาขาวิชาวิทยาศาสตร์สุขภาพ และสาขาวิชานวิทยาศาสตร์สุขภาพ (นานาชาติ)
ประวัติ > การก่อสร้างโรงพยาบาล

โรงพยาบาลสุทธาเวช พัฒนามาจาก ศูนย์บริการทางการแพทย์ ซึ่งดำเนินการตั้งแต่วันที่ 1 กรกฎาคม 2547 ณ อาคารประกอบการหอพัก ระหว่างหอพักเชียงยืนและหอพักชื่นชม ภายในเขตมหาวิทยาลัยมหาสารคาม ตำบลขามเรียง ต่อมาเมื่อวันที่ 6 กุมภาพันธ์ 2549 ได้เปิดศูนย์บริการทางการแพทย์แห่งที่ 2 ณ ที่ทำการคณะแพทยศาสตร์ อาคารศูนย์บริการทางการแพทย์ ตำบลตลาด อำเภอเมือง จังหวัดมหาสารคาม และมีแผนการพัฒนาศูนย์บริการทางการแพทย์แห่งที่ 2 เป็นโรงพยาบาลคณะแพทยศาสตร์ของมหาวิทยาลัย โดยได้เริ่มก่อสร้างอาคารศูนย์บริการทางการแพทย์และศูนย์วิจัยเฉลิมพระเกีรยติขึ้นเมื่อวันที่ 16 ตุลาคม 2552 แล้วเสร็จวันที่ 15 มีนาคม 2556 ใช้เงินงบประมาณแผ่นดินร่วมกับเงินรายได้ของมหาวิทยาลัยมหาสารคาม รวมทั้งสิ้น 279,538,600 บาท (สำหรับเครื่องมือ อุปกรณ์การแพทย์ และการปรับปรุงตกแต่งห้องพิเศษ) และได้รับความร่วมมือจากแรงศรัทธาของชาวจังหวัดมหาสารคามและจังหวัดใกล้เคียงร่วมบริจาคเพิ่มเติมจากเงินงบประมาณอาคาร โดยใช้ชื่อในขณะนั้นว่า "ศูนย์บริการทางการแพทย์และศูนย์วิจัยเฉลิมพระเกียรติ" ซึ่งเป็นชื่อในขั้นตอนของการของบประมาณและในภายหลังได้พัฒนามาเป็น"โรงพยาบาลคณะแพทยศาสตร์ มหาวิทยาลัยมหาสารคาม" ในเวลาต่อมา
ในวันที่ 26 พฤศจิกายน 2558 โรงพยาบาลคณะแพทยศาสตร์ มหาวิทยาลัยมหาสารคาม ได้รับพระมหากรุณาธิคุณจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานชื่อโรงพยาบาลว่า“สุทธาเวช” หมายถึง โรงพยาบาลซึ่งพร้อมด้วยการแพทย์อันดีงาม และพระราชทานพระราชานุญาตให้เชิญอักษรพระนามาภิไธย “ส.ธ.” ประดับที่ป้ายชื่อโรงพยาบาลด้วย
ประวัติ > การเปิดโรงพยาบาล

วันอังคาร ที่ 22 มีนาคม 2559 เวลา 14.35 น. สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินโดยรถยนต์พระที่นั่ง จากอาคารพลศึกษา มหาวิทยาลัยมหาสารคาม ไปยังโรงพยาบาลสุทธาเวช คณะแพทยศาสตร์ มหาวิทยาลัยมหาสารคาม ทรงกดปุ่มไฟฟ้าเปิดแพรคลุมป้ายชื่อ “โรงพยาบาลสุทธาเวช คณะแพทยศาสตร์” ทรงทอดพระเนตรนิทรรศการผลการดำเนินงานของคณะแพทยศาสตร์ และทรงลงพระนามาภิไธยในแผ่นศิลา ถือเป็นการเปิดใช้งานโรงพยาบาลสุทธาเวชอย่างเป็นทางการ